open-index/open-wikipedia-markdown huggingface dataset:
ইলিম কলেজ

**ইলিম কলেজ**, পূর্বে **উত্তর পশ্চিম অঞ্চলের ইসলামিক কলেজ** হিসাবে পরিচিত কলেজটি  অস্ট্রেলিয়ার ভিক্টোরিয়ার ডালাসে অবস্থিত ইসলামিক শিক্ষাপ্রতিষ্ঠান। কলেজটি কলেজটি প্রদানের জন্য ১৯৯৫ সালে প্রতিষ্ঠিত হয়। ইলিম কলেজটি প্রথম থেকে ১২ ভিসিই পর্যন্ত পাঠদান করে।কলেজটি সহ-শিক্ষামূলক, বেসরকারি ইসলামিক শিক্ষাপ্রতিষ্ঠান।

পরবর্তীতে ক্যাম্পাস সম্প্রসারণের জন্য গ্লেনরোয়ের বক্স ফরেস্ট সড়কের ইওরোলা স্কুল কিনে নেয়। ২০১৪ সালে ডোভটন অঞ্চলে একটি ক্যাম্পাস কিনে নেয়। কলেজটি মিলি গ্যারি নামক অলাভজনক সংস্থার মালিকানাধীন। সংস্থাটির লক্ষ্য মুসলিম সম্প্রদায়ের ধর্মীয়, শিক্ষাগত, সাংস্কৃতিক এবং সামাজিক চাহিদা পূরণ করা। 

## কলেজ ক্যাম্পাসসমূহ
কলেজের বিভিন্ন জায়গায় আলাদা আলাদা ক্যাম্পাস রয়েছে। সেগুলো হলঃ

* ডালাস প্রাথমিক ক্যাম্পাস
* ডোভেন ক্যাম্পাস
* গ্লানরো ক্যাম্পাস
* মাধ্যমিক বালিকা ক্যাম্পাস
* কিউভা ক্যাম্পাস
* ডালাস লার্নিং স্যাংচুয়ারি
* গ্লেনরয় লার্নিং স্যাংচুয়ারি

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:১৯৯৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:অস্ট্রেলিয়ার শিক্ষাপ্রতিষ্ঠান
বিষয়শ্রেণী:১৯৯৫-এ অস্ট্রেলিয়ায় প্রতিষ্ঠিত
অমরকৃষ্ণ ঘোষ

**অমরকৃষ্ণ ঘোষ** (১৮৯২ – জুলাই ১৩, ১৯৭৭) একজন ভারতের স্বাধীনতা আন্দোলনের স্বাধীনতা সংগ্রামী ছিলেন। তিনি বাঘাযতীনের ডানহাত বলে পরিচিত ছিলেন। স্বাধীনতালাভের পর বাংলার চিফ হুইপ ছিলেন।

## শৈশব ও শিক্ষাজীবন
অমরকৃষ্ণ ঘোষের জন্ম কুষ্টিয়া জেলার কুমারখালী উপজেলার যদুবয়রা গ্রামে। পিতার নাম তারেশচন্দ্র ঘোষ এবং মায়ের নাম বিনোদিনী দেবী। তাদের বাড়ি ছিল বিপ্লবীদের নিরাপদ আশ্রয়স্থল। অবিভক্ত নদীয়ার কুমারখালী মথুরানাথ বিদ্যালয়ের শিক্ষার্থী হওয়ার সময় তিনি যতীন্দ্রনাথ মুখোপাধ্যায়ের সাথে দেখা করেছিলেন এবং বিপ্লবীস্তবকে শপথ নেন। যতীন্দ্রনাথ মুখোপাধ্যায় এর কাছে বিপ্লবের মন্ত্রে দীক্ষা নিয়েছিলেন। পরবর্তীকালে তিনি কলকাতার হিন্দু স্কুলে পড়াশুনা করেন।

## কর্ম জীবন
কলিকাতা হিন্দু স্কুলে পড়ার সময় বাঘা যতীতের নির্দেশে প্রায়ই দলের কাজে কুষ্টিয়া মহকুমায় যেতেন। তাঁর অগ্রজ অতুলকৃষ্ণ বাঘা যতীনের ঘনিষ্ঠ কর্মী ছিলেন। অমর এবং অতুল এই দুইভাই অনুশীলন সমিতির বড় স্তম্ভ ছিলেন। বিপিন বিহারী গাঙ্গুলির সঙ্গেও এই দুইভাই এর যোগাযোগ ছিল গভীরভাবে। অমরকৃষ্ণের জীবনে দুর্ভোগ নেমে আসে শামসুল আলমকে হত্যার পর। কোর্ট পরিদর্শক শামসুল আলম আলিপুর বোমা মামলা পরিচালনা করছিলেন। ১৯১০ সালের ২৪ জানুয়ারি শামসুল আলম হত্যার পরই সন্দেহক্রমে পুলিস তাঁর পিছনে লাগে। শেষ পর্যন্ত পুলিশ তাঁকে গ্রেফতার করেন। ১৯১৬ সাল থেকে ১৯২৮ সাল পর্যন্ত তিন আইনে দুই দফায় বন্দী থাকার সময় কিছুদিন ব্রহ্মদেশে মান্দালয় ফোর্ট জেলে ও রেঙ্গুন জেলে ছিলেন। বঙ্গীয় ফৌজদারী সংশোধন আইন অনুসারে তাঁকে ২৮ নভেম্বর ১৯১৩ থেকে ৩০ মে ১৯৩৩ সাল পর্যন্ত কারাগারে রাখা হয়েছিল। বাংলায় ফিরলে বিপ্লবীদের সাহায্য এবং গন্ডগোল করতে পারে এই সন্দেহ ব্রিটিশ পুলিশ বঙ্গদেশ থেকে তাকে বহিষ্কার করা হয়। ২৩ ডিসেম্বর ১৯৩৬ সালে মুক্তি দিয়ে ছিলেন এবং বাংলায় ফিরে আসেন। এই সময় তিনি বিপ্লবী কর্মকাণ্ড থেকে পরিবর্তিত হয়ে জাতীয় কংগ্রেসের যোগ দেন। তিনি নদীয়া জেলা কংগ্রেস কমিটির সদস্য, বঙ্গীয় প্রাদেশিক কংগ্রেস কমিটির কোষাধ্যক্ষ এবং বহু বছর এআইসিসির সদস্যও ছিলেন। দেশ স্বাধীন হওয়ার পর পশ্চিমবঙ্গ সরকারের চিফ হুইপ রূপে কাজ করে খ্যাতি অর্জন করেছিলেন।

## তথ্যসূত্র

বিষয়শ্রেণী:১৮৯২-এ জন্ম
বিষয়শ্রেণী:১৯৭৭-এ মৃত্যু
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:যদুবয়রার ব্যক্তি
বিষয়শ্রেণী:কুষ্টিয়া জেলার রাজনীতিবিদ
বিষয়শ্রেণী:কুষ্টিয়া জেলার সক্রিয়কর্মী
টোলেডো ইসলামিক একাডেমি

**টোলেডো ইসলামিক একাডেমি** (টিআইএ) মার্কিন যুক্তরাষ্ট্রের ওহাইও রাজ্যের টালিডো শহরে অবস্থিত একটি ইসলামিক শিক্ষাপ্রতিষ্ঠান। প্রতিষ্ঠানটি একটি প্রাথমিক এবং মাধ্যমিক বেসরকারি ইসলামিক শিক্ষাপ্রতিষ্ঠান। পিকে-১২ গ্রেডে শিক্ষার্থীদের ভর্তি কারায়। ১৯৯৫ সালে মসজিদ সাদ ফাউন্ডেশন দ্বারা প্রতিষ্ঠিত হয়। এটি ওহিও শিক্ষা মন্ত্রাণালয় কর্তৃক অনুমোদিত। একাডেমিটি কগনিয়া (শিক্ষা বিষয়ক অলাভজনক সংস্থা) (যা পূর্বে অ্যাডভান্সএড নামে পরিচিত) দ্বারা অনুমোদিত শিক্ষাপ্রতিষ্ঠান। 

একাডেমিটি তার কলেজ-প্রস্তুতিমূলক পাঠ্যক্রমে *স্টেম* (বিজ্ঞান, প্রযুক্তি, প্রকৌশল এবং গণিত)শিক্ষার উপর প্রাধান্য দিয়ে কমন কোর স্টেট স্ট্যান্ডার্ড অনুসরণ করে। শিক্ষার্থীরা ইংরেজি ছাড়াও দ্বিতীয় ভাষা হিসাবে আরবি অধ্যয়ন করে এবং আরবি ভাষায় কুরআন শিক্ষা নেয়।

১৯৯৫ সালের সেপ্টেম্বরে স্কুলটি চালু হওয়ার পর থেকেই সাদ মসজিদে এই বিদ্যালয়ের পাঠদান কার্যক্রম চলে। ২০০৭ সালে মসজিদ সাদ মসজিদ ওহাইওর সিভিলিয়ায় প্রাক্তন গির্জার পাশাপাশি এই একাডেমিটিও স্থানান্তরিত হয়। নতুন সুবিধার মধ্যে একটি জিম, খেলার মাঠ এবং একটি ক্যাফেটেরিয়া অন্তর্ভুক্ত ছিল।

২০১৫ সালে সেখানে ১৮৩ জন শিক্ষার্থীর ১০০% চার বছর মেয়াদী স্নাতক ডিগ্রি অর্জন করে এবং পরে ১০০%  শিক্ষার্থীরা ৪ বছর মিয়াদী কলেজে ভর্তি হয়। তাদের গড় অ্যাক্টের স্কোর ২৩.০ এবং গড় স্যাট স্কোর ২০৩০।

, একাডেমির অধ্যক্ষ ডঃ নাবিলা গোমা।

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:১৯৯৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:মার্কিন যুক্তরাষ্ট্রের ইসলামি শিক্ষাপ্রতিষ্ঠান
বিষয়শ্রেণী:মার্কিন যুক্তরাষ্ট্রের ভবন ও স্থাপনা
উৎস সংক্ষেপণ

**উৎস সংক্ষেপণ** এমন ক্রিয়াকলাপ যা পণ্যগুলির সারা জীবন চক্র জুড়ে পরিমাণ, ভর বা বিষাক্ততা হ্রাস করার জন্য নকশাকৃত। এর মধ্যে পণ্যগুলির নাকশা ও উৎপাদন, ব্যবহার, ন্যূনতম বিষাক্ত উপাদান ও ন্যূনতম পরিমাণে নিষ্পত্তি এবং একটা দীর্ঘস্থায়ী প্রয়োজনীয় জীবন অন্তর্ভুক্ত।

উৎস সংক্ষেপণ এর একটি উদাহরণ হল মুদি দোকানের একটি পুনরায় ব্যবহারযোগ্য বাজারের থলে; যদিও এটি একবার ব্যবহারযোগ্য নিষ্পত্তিযোগ্য থলে এর চেয়েও বেশি উপাদান ব্যবহার করে, কিন্তু এতে ব্যবহার প্রতি উপাদান কম।

## প্রতিশব্দ
দূষণ রোধ (অথবা পি২) এবং বিষাক্ত উপাদান হ্রাস করাকেও উৎস সংক্ষেপণ বলা হয় কারণ তারা উৎসটির বিপজ্জনক পদার্থের ব্যবহারকে চিহ্নিত করে।

## পদ্ধতি
উৎস সংক্ষেপণ অর্জিত হয় উন্নত নকশা, উৎপাদন, ব্যবহার, পুনরায় ব্যবহার এবং পরিবেশগতভাবে পছন্দনীয় ক্রয় (ইপিপি) এর মাধ্যমে। জীবন চক্র মূল্যায়ন বিভিন্ন বিকল্প এবং পদ্ধতির মধ্যে বাছাই করতে সহায়তা করতে দরকারী।

## যুক্তরাষ্ট্রে উৎস সংক্ষেপণ
যুক্তরাষ্ট্র এ, ফেডারাল ট্রেড কমিশন লেবেল দাবিগুলির জন্য গাইডেন্স সরবরাহ করে: "উৎস সংক্ষেপণ" কোন পণ্য বা প্যাকেজের ওজন, পরিমাণ বা বিষাক্ততা হ্রাস করাকে বোঝায়। বিভ্রান্তি এড়াতে, উৎস সংক্ষেপণ এর দাবিগুলো অবশ্যই উৎস সংক্ষেপণ এর পরিমাণের যতার্থ হতে হবে এবং যে তুলনা করা হয়েছে তার ভিত্তি দিতে হবে। "উৎস সংক্ষেপণ" এর মতো শব্দ ব্যবহৃত হয় কিনা তা বিবেচনা না করেই এই নীতিগুলি প্রয়োগ হয়।

ম্যাসাচুসেটস বিষাক্ত উপাদান ব্যবহার হ্রাস কার্যক্রম (টিইউআরএ) উৎস সংক্ষেপণ অর্জনের জন্য ৬ টি কৌশল দেয়:
# বিষাক্ত রাসায়নিক প্রতিস্থাপন
# উৎপাদন প্রক্রিয়া পরিবর্তন
# সমাপ্ত পণ্য সংস্কার
# উৎপাদন আধুনিকায়ন
# কার্যক্রম এবং রক্ষণাবেক্ষণের উন্নতি
# প্রক্রিয়াধীন উৎপাদন উপাদানের পুনর্ব্যবহার

## আর দেখুন
* বায়োপ্লাস্টিক
* মিনিওয়াস্টে
* প্রাক-বর্জ্য
* টেকসই প্যাকেজিং

## তথ্যসূত্র

## বহিঃসংযোগ
* মার্কিন যুক্তরাষ্ট্রের জাতীয় দূষণ প্রতিরোধ তথ্য কেন্দ্র
* মার্কিন যুক্তরাষ্ট্র দূষণ প্রতিরোধ আঞ্চলিক তথ্য কেন্দ্র
* এনপিপিআর পি 2 প্রোগ্রাম কার্যকর বলে মনে করে
* টিইউআরআই
* পি 2 জেমস দূষণ প্রতিরোধ ডিরেক্টরি 
* শুন্য বর্জ্যের জন্য দক্ষিণ-পশ্চিম নেটওয়ার্ক 

বিষয়শ্রেণী:বর্জ্য ন্যূনতমকরণ
বিষয়শ্রেণী:শিল্প পরিবেশ
বিষয়শ্রেণী:এক্স জন্য ডিজাইন
বিষয়শ্রেণী:শিল্প প্রকৌশল
কৃষিজ সম্প্রসারণ

**কৃষিজ সম্প্রসারণ** একবিংশ শতাব্দীতে কৃষি জমির (আবাদি জমি, তৃণভূমি, প্রভৃতি) বৃদ্ধিকে বর্ণনা করে।

ক্রমবর্ধমান জনসংখ্যা বৃদ্ধির কারণে খাদ্য এবং জ্বালানী চাহিদার বিশ্বব্যাপী বৃদ্ধির প্রত্যক্ষ ফলস্বরুপ কৃষিজ সম্প্রসারণকে প্রায়ই ব্যাখ্যা করা হয়ে থাকে (এরা উভয়ই পৃথকভাবে কৃষি সম্প্রসারণের পেছনে দায়ী), সেই সাথে অনুমান করা যায় এই শতাব্দীর শেষে পৃথিবীতে সম্ভাব্য ১০ থেকে ১১ বিলিয়ন মানুষ হতে পারে। এটা পূর্ব থেকেই অনুমান করা যায় যে আবাসস্থল হ্রাস, ভূমিক্ষয়, অতিরিক্ত শোষণ, এবং অন্যান্য সমস্যা থেকে বিশ্বের বেশিরভাগ কৃষিনির্ভর নয় এমন বাস্তুতন্ত্রগুলো (স্থলজ এবং জলজ) বিরুপভাবে প্রভাবিত হবে। প্রচুর পরিমাণে খাদ্য (এবং জৈব জ্বালানি) উৎপাদন বিশেষত গ্রীষ্মমণ্ডলীয় অঞ্চলে প্রভাব ফেলবে।

অধিকাংশ আধুনিক কৃষি নিবিড় পদ্ধতির উপর নির্ভর করে। এই প্রাধান্যবিস্তারকারী কৃষি পদ্ধতির আরও সম্প্রসারণ যা স্বল্প সংখ্যক উচ্চ উৎপাদনশীল ফসলের উপর নির্ভর করে, ইতোমধ্যে বিশ্বব্যাপী ব্যাপকভাবে জীববৈচিত্র‍্যের ক্ষতিসাধন করেছে।
তদুপরি , বনভূমি ধ্বংস এবং বন বিভাজনের প্রধান নিয়ামক হিসেবে কৃষির সম্প্রসারণ অব্যাহত রয়েছে। বৃহৎ-পরিসরের বাণিজ্যিক কৃষি (প্রধানত গবাদিপশু লালন-পালন এবং সয়াবিন ও অয়েল পাম এর চাষাবাদ) ২০০০ থেকে ২০১০ এর মধ্যে ৪০ শতাংশ গ্রীষ্মমণ্ডলীয় বন উজাড়করণের জন্য দায়ী, এবং আরও ৩৩ শতাংশ এর জন্য স্থানীয় জীবিকানির্বাহের মাধ্যম হিসেবে কৃষিকাজ দায়ী। ইতোমধ্যে সংঘটিত এবং সম্ভাব্য ব্যাপক পরিবেশগত প্রভাবের আলোকে টেকসই অনুশীলনের প্রয়োজন আগের চেয়ে বেশি জরুরি।

জাতিসংঘের খাদ্য ও কৃষি সংস্থা (এফএও) ভবিষ্যদ্বাণী করেছে যে বিশ্বব্যাপী আবাদযোগ্য জমির ব্যবহার ২০১৪ সালে ১.৫৮ বিলিয়ন হেক্টর (৩.৯ × ১০^৯ একর) থেকে ২০৫০ সালে ১.৬৬ বিলিয়ন হেক্টরে (৪.১ × ১০^৯ একর) বৃদ্ধি অব্যাহত থাকবে এবং এই প্রবৃদ্ধির বেশিরভাগই উন্নয়নশীল দেশগুলো থেকে হবে প্রত্যাশিত হয়। একই সাথে, উন্নত দেশগুলোতে আবাদি জমির ব্যবহার হ্রাস অব্যাহত থাকবে।

ইতোমধ্যে চলমান কৃষি সম্প্রসারণের একটি সুপরিচিত উদাহরণ হল পাম তেল উৎপাদন ক্ষেত্রের বিস্তার বা দক্ষিণ আমেরিকায় ভূমি রুপান্তর/অরণ্যবিনাশ সয়াবিন উৎপাদনের জন্য। এখনকার এসব ভূমি দখল কার্যক্রমের অধিকাংশই বর্ধনশীল অর্থনীতিতে কৃষি জমির চাহিদার ফলশ্রুতি।

একবীংশ শতাব্দীর শুরুতে পাম তেল শিল্প বোর্নিও তে ব্যাপক অরণ্যবিনাশ ঘটায় যার পরিণতি ভয়াবহ ছিল।

## আরও দেখুন
*শিল্প কৃষি
*সবুজ বিপ্লব
*কৃষির পরিবেশগত প্রভাব
*মাংস ভোগ
*ওভারএক্সপ্লয়টেশান
*জীববৈচিত্র‍্য ধ্বংস
*কার্বন সিঙ্ক
*অরণ্যবিনাশ
*ল্যান্ড স্পেয়ারিং
*প্রজাতি বিলুপ্তি
*জেভনস প্যারাডক্স
*পাম তেলের সামাজিক এবং অর্থনৈতিক প্রভাব
*ভূমি ব্যবহার, ভূমি ব্যবহারের পরিবর্তন, এবং বনপালনবিদ্যা

## তথ্যসূত্র

## উৎসসমূহ
* 
* 
* 

## আরো পড়ুন
*

বিষয়শ্রেণী:কৃষি
আদনি ইসলামিক স্কুল

**আদনি ইসলামিক স্কুল** মালয়েশিয়ার সেলেঙ্গরের আমপাংয়ে অবস্থিত ইসলামিক শিক্ষাপ্রতিষ্ঠান। ১৯৯৪ সালে স্কুলটি প্রতিষ্ঠিত হয়। বর্তমানে সারা বিশ্ব থেকে ১০০০ এরও বেশি শিক্ষার্থী এবং ১০০ জন শিক্ষক রয়েছেন। স্কুলটি শিক্ষার্থীদের পছন্দের উপর ভিত্তি করে আন্তর্জাতিক পাঠ্যক্রম (আইজিসিএসই) পাশাপাশি জাতীয় পাঠ্যক্রম (এসপিএম) জন্য শিক্ষার্থীদের প্রস্তুত করে।

প্রাক-বিদ্যালয় থেকে মাধ্যমিক স্তর পর্যন্ত শিশুদের জন্য মানসম্পন্ন এবং সমন্বিত ইসলামিক শিক্ষা প্রদান করার জন্য ১৯৯৪ সালে আদনী ইসলামিক স্কুলটি প্রতিষ্ঠিত হয়। স্কুলটি মালয়েশিয়ার শিক্ষা মন্ত্রণালয় কর্তৃক নিবন্ধিত শিক্ষাপ্রতিষ্ঠান।

## শিক্ষায়তনিক
স্কুলটি এসব ক্ষেত্রে পাঠদান করছেঃ

* কুরআন হিফজ ও কিরাত

* ভাষার বিকাশ (আরবি, মালয়, ইংরেজি, এবং ম্যান্ডারিন)

* গণিত ও বিজ্ঞান

* মৌলিক পাটিগণিত এবং বিজ্ঞানের মাধ্যমে বিশ্বকে পরিচয় করিয়ে দেওয়া

* আইসিটি এবং কম্পিউটারে পাঠদান(এনসিসি)

* শিল্প কলা এবং কারুশিল্প

* দৈনিক জীবনে ব্যবহারের জন্য দোয়া

* ইসলামি অধ্যয়ন (আখলাক, সীরাত, ফিকহ ও তৌহিদ)

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট
* আদনী
* ইউটিউবে আদনী

বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:মালয়েশিয়ার শিক্ষাপ্রতিষ্ঠান
বিষয়শ্রেণী:মালয়েশিয়ার শিক্ষা
মানালি, চেন্নাই

**মানালি** দক্ষিণ ভারতের তামিলনাড়ু রাজ্যের চেন্নাই জেলার অন্তর্গত একটি আবাসিক ও অর্থনৈতিক অঞ্চল৷ এটি বর্তমানে বৃহত্তম চেন্নাই পৌরনিগমের উত্তর প্রান্তে অবস্থিত একটি জোন। পূর্বে এটি তিরুভেলুর জেলার মাধবরম তালুকের একটি পুরসভা ছিল।

## প্রশাসনিক ইতিহাস
২০১১ খ্রিস্টাব্দের অক্টোবর মাসে তিরুভেলুর‌ জেলার পূর্বতন মানালি পৌরসভা চেন্নাই পৌরনিগমের অন্তর্ভুক্ত করা হয়, আবার ২০১৮ খ্রিস্টাব্দের আগস্ট মাসে চেন্নাইয়ের পুনরায় সীমানা নির্ধারণ করার দ্বারা‌ এই লোকালয় চেন্নাই জেলার অন্তর্ভুক্ত করা হয়।

## জনতত্ত্ব

২০১১ খ্রিস্টাব্দে ভারতের জনগণনা অনুসারে মানালি লোকালয়ের জনসংখ্যা ছিল ৩৫,২৪৮ জন, যেখানে পুরুষ ১৭,৯১১ জন ও নারী ১৭,৩৩৭ জন অর্থাৎ প্রতি হাজার পুরুষে ৯৬৮ জন নারী বাস করতেন। মোট শিশু মোট জনসংখ্যার ১১.৯৪ শতাংশ, সংখ্যায় ৪,২০৮ জন যেখানে শিশুপুত্র সংখ্যা ২,১৯৪ জন এবং শিশুকন্যা সংখ্যা ২,০১৪ জন।জনসংখ্যা অনুপাতে তপশিলি জাতি এবং তপশিলি উপজাতি শতাংশ যথাক্রমে ২৩.৩৩ ও ০.০৯। শহরটির সাক্ষরতার হার ছিল ৮৪.৬৩ শতাংশ যা জাতীয় সাক্ষরতার হারের তুলনায় বেশি। পুরুষ সাক্ষরতার হার ৮৯.৯২ শতাংশ ও নারী সাক্ষরতার হার ৭৯.১৯ শতাংশ। শহরে মোট পরিবার সংখ্যা ৯,৩৩১ টি। মোট শ্রমজীবীর সংখ্যা ১২,৭৪৫ জন, যার মধ্যে কৃষক ২৫ জন, মূল কৃষিজীবী ৪৯ জন গৃহস্থলী সংক্রান্ত শ্রমজীবী ১২৭ জন, অন্যান্য শ্রমজীবী ১১,২৯৩ জন। মোট প্রান্তিক শ্রমজীবী সংখ্যা ১,২৫১ জন, যার মধ্যে প্রান্তিক কৃষক ১৩ জন, প্রান্তিক কৃষিজীবী ১২ জন, প্রান্তিক গৃহস্থলী সংক্রান্ত শ্রমজীবী ৩৯ জন, অন্যান্য প্রান্তিক শ্রমজীবী ১,১৮৮ জন।

## অবস্থান
মানালির উত্তর দিকে মানালি পুদুনগর ও মাথুর, পূর্ব দিকে তিরুবোত্রিয়ুর, দক্ষিণ দিকে কোদুঙ্গাইয়ুর ও পশ্চিম দিকে মাধবরম রয়েছে। সীমান্ত বরাবর উপস্থিত রাস্তাগুলি হল কামরাজ সালাই, চিন্নামাথুর রোড, স্কুল স্ট্রীট, নেদুঞ্চেলিয়ান স্ট্রীট ও পার্থসারথি স্ট্রীট।

## পরিবহন
মানালির নিকটবর্তী দুটি রেল স্টেশন হল ৪ কিলোমিটার দূরে অবস্থিত তিরুবোত্রিয়ুর এবং ৮ কিলোমিটার দূরে অবস্থিত পেরম্বুর রেলওয়ে স্টেশন।

চেন্নাই এর অভ্যন্তরীণ চক্রপথ মানালি থেকে শুরু হয়। লোকালয়ে অবস্থিত বাস স্টপটি মেট্রোপলিটন ট্রান্সপোর্ট কর্পোরেশন এর অন্তর্গত। এখান থেকে সরাসরি ব্রডওয়ে, মূলকড়াই, তণ্ডাইয়ারপেট, গিণ্ডি, বেলাচেরি, এন্নোর, সেঙ্গুন্দ্রম, বল্ললারনগর, মীঞ্জুর, মাধবরম, পেরম্বুর অবধি বাস পরিষেবা রয়েছে৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
আনোয়ার গ্রুপ অব ইন্ডাস্ট্রিজ

**আনোয়ার গ্রুপ অব ইন্ডাস্ট্রিজ** হলো ভোগ্যপণ্য, ইস্পাত, সিমেন্ট, টেক্সটাইল, অর্থ ও মোটরগাড়ি শিল্পের পরিষেবা প্রদানকারী বৃহত্তম এবং প্রাচীনতম বাংলাদেশী গোষ্ঠীগুলির মধ্যে একটি। এই গোষ্ঠীর সূচনা ১৮৩৪ সালে হিডস অ্যান্ড স্কিনস ব্যবসায় হয়েছিল, যা ব্রিটিশ ভারতের একজন উদ্যোক্তা প্রয়াত লাক্কু মিয়া দ্বারা প্রতিষ্ঠিত ছিল।
পরে এই ব্যবসাগুলি একটি পারিবারিক উত্তরাধিকারে পরিণত হয় যা একশ আশি বছর ধরে চলমান। এটির বর্তমান সম্প্রসারণ একটি বিশাল ব্যবসায়িক গোষ্ঠী হিসেবে আনোয়ার গ্রুপ নামে পরিচিত। দীর্ঘ বছর ধরে পরিচালিত এই গোষ্ঠীটি স্থানীয়ভাবে উৎপাদিত ও রপ্তানিকৃত পণ্য, আধুনিক অটোমোবাইল থেকে শুরু করে নির্মাণ সামগ্রী, ইস্পাত, টেক্সটাইল, অর্থ এবং রিয়েল এস্টেট পর্যন্ত বিস্তৃত পরিষেবার মাধ্যমে ক্রমবর্ধমান বাংলাদেশের অর্থনীতিতে উল্লেখযোগ্য অবদান রেখেছে।

## সংস্থার তালিকা
**ভোগ্যপণ্য**
* এ ১ পলিমার লিমিটেড।
* আনোয়ার গ্যালভানাইজিং লিমিটেড।
* পাট স্পিনিং মিলস লিমিটেড
* অ্যাথেনার আসবাব ও হোম সজ্জা
**সিমেন্ট**
* আনোয়ার সিমেন্ট লিমিটেড
* আনোয়ার সিমেন্ট শিট লিমিটেড।
**টেক্সটাইল**
* আনোয়ার টেক্সটাইল লিমিটেড।
* মাহমুদ ইন্ডাস্ট্রিজ প্রাইভেট লিমিটেড।
* আনোয়ার সিল্ক মিলস লিমিটেড।
* হোসেন ডাইং অ্যান্ড প্রিন্টিং মিলস লিমিটেড।
**ইস্পাত**
* আনোয়ার ইস্পাত লিমিটেড।
**আবাসন**
* আনোয়ার ল্যান্ডমার্ক লিমিটেড।
* আনোয়ার ইনফ্রাস্ট্রাকচার লিমিটেড।
**অর্থ**
* নগর বীমা সংস্থা লিমিটেড।
* বাংলাদেশ ফিনান্স অ্যান্ড ইনভেস্টমেন্ট কোম্পানি লিমিটেড (বিডি ফিনান্স)
* বিডি ফিনান্স ক্যাপিটাল হোল্ডিংস লি।
**অটোমোবাইল**
* এজি অটোমোবাইলস লিমিটেড (এজি অটো)
## আরও দেখুন
* বাংলাদেশের কোম্পানির তালিকা
## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট 

বিষয়শ্রেণী:বাংলাদেশের সম্মিলিত কোম্পানি
বিষয়শ্রেণী:১৮৩৪-এ প্রতিষ্ঠিত কোম্পানি
বিষয়শ্রেণী:বাংলাদেশের ব্যবসায় প্রতিষ্ঠান
বিষয়শ্রেণী:১৮৩৪-এ ভারতে প্রতিষ্ঠিত
বিষয়শ্রেণী:ঢাকা ভিত্তিক সংগঠন
সাগরনাল সিনিয়র আলিম মাদ্রাসা

**সাগরনাল সিনিয়র আলিম মাদ্রাসা** মৌলভীবাজার জেলার জুড়ী উপজেলার সাগরনালে অবস্থিত একটি বেসরকারি মাদ্রাসা।

## বিভাগসমূহ
* হেফজ বিভাগ,
* ইবতেদায়ি বিভাগ,
* দাখিল বিভাগ ও
* আলিম বিভাগ।

## অবস্থান
এটি মৌলভীবাজার জেলার জুড়ী উপজেলার সাগরনাল ইউনিয়নে অবস্থিত।

## আরও দেখুন
* মাদ্রাসা
* কওমি মাদ্রাসা
* দাখিল মাদ্রাসা

## তথ্যসূত্র

## বহিঃসংযোগ
* বাংলাদেশ মাদ্রাসা শিক্ষা বোর্ড 
* মাদ্রাসা শিক্ষা অধিদপ্তর 

বিষয়শ্রেণী:মৌলভীবাজার জেলার বিদ্যালয়
বিষয়শ্রেণী:মৌলভীবাজার জেলার আলিয়া মাদ্রাসা
বিষয়শ্রেণী:জুড়ী উপজেলা
বিষয়শ্রেণী:বাংলাদেশের আলিয়া মাদ্রাসা
আল জামিয়াতুল আরাবিয়া হাইলধর মাদ্রাসা

**আল জামিয়াতুল আরাবিয়া হাইলধর মাদ্রাসা** হলো বাংলাদেশে প্রথম মহিলা কওমি মাদ্রাসা। মাদ্রাসাটি আল্লামা আবদুল মালেক হালিম প্রতিষ্ঠা করেছেন।

## শিক্ষা পদ্ধতি
হাইলধর মাদ্রাসায় প্রাথমিক স্তর থেকে শুরু করে ইসলামের সর্বোচ্চ স্তর পর্যন্ত শিক্ষা দেয়া হয়। মাদ্রাসা নিম্নোক্ত বিভাগ সমূহের পাঠদান করা হয়।
* প্রাথমিক শিক্ষা বিভাগ
* মাধ্যমিক শিক্ষা বিভাগ
* উচ্চ মাধ্যমিক শিক্ষা বিভাগ
* তাফসির বিভাগ
* হাদীস বিভাগ
* ফিকাহ বিভাগ
* মান্তিক বিভাগ
* তাজউইদ বিভাগ
* আরবি ও বাংলা সাহিত্যের বিভাগ

## প্রকাশনা
আল জামিয়াতুল আরবিল লিল বানেনি ওয়াল বানাত হাইলধার 'দ্বীন বিপ্লব' নামে একটি ম্যাগাজিন প্রকাশ করে। ম্যাগাজিনে ইসলামী পন্ডিতের বক্তৃতা, মাদ্রাসা শিক্ষার্থীর লেখা কবিতা, বর্তমান মুসলিম বিশ্ব সম্পর্কিত সংবাদ এবং মাদ্রাসার সংবাদ প্রকাশিত হয়।

## আরও দেখুন
* মাদ্রাসা
* কওমি মাদ্রাসা
* দাখিল মাদ্রাসা

## তথ্যসূত্র

## বহিঃসংযোগ

* বাংলাদেশ মাদ্রাসা শিক্ষা বোর্ড 
* মাদ্রাসা শিক্ষা অধিদপ্তর  
* মাদ্রাসা শিক্ষা ব্যবস্থা নিয়ে আলোচনা

বিষয়শ্রেণী:চট্টগ্রাম জেলার কওমি মাদ্রাসা
বিষয়শ্রেণী:১৯২৪-এ ভারতে প্রতিষ্ঠিত
বিষয়শ্রেণী:বাংলাদেশের মহিলা মাদ্রাসা
বিষয়শ্রেণী:বাংলাদেশের ইসলামি বিশ্ববিদ্যালয় ও মহাবিদ্যালয়
জোহানেসবার্গ মুসলিম স্কুল

**জোহানেসবার্গ মুসলিম স্কুল (জেএমএস)** দক্ষিণ আফ্রিকার জোহানেসবার্গের ফোর্ডসবার্গে অবস্থিত একটি আংশিক বেসরকারি স্কুল। বিদ্যালয়টি তার পাঠ্যক্রমে ধর্মনিরপেক্ষ ও ইসলামি শিক্ষার সমন্বয় করেছে। স্কুলটির মেফায়ারে একটি পৃথক প্রাক বিদ্যালয় রয়েছে যা নার্সারি, উচ্চমাধ্যমিক এবং আর গ্রেড শিক্ষার্থীদের পাঠদান করে। প্রধান স্কুলটি ফোর্ডসবার্গে অবস্থিত যা প্রথম-দ্বাদশ শ্রেণী গ্রেড পর্যন্ত পাঠদান করে। এই স্কুলের দুটি ক্যাম্পাস রয়েছে। প্রথমটি ফোর্ডসবার্গের ২৫ নং ব্রি স্ট্রিটে এবং দ্বিতীয়টি ফোর্ডসবার্গের ৪৫ নং ব্রি স্ট্রিটে অবস্থিত।

বিদ্যালয়ের মূল লক্ষ্য হল "ছোট বাচ্চাদের পবিত্র কুরআন ও সুন্নাহর সাথে জ্ঞানের সামগ্রিক ধারণা প্রদান করা"। গৃহীত মূল আদর্শটি হল "জান্নাতে প্রতিটি শিশু"।

জোহানেসবার্গ মুসলিম স্কুল (জেএমএস) জোহনেসবার্গ মুসলিম স্কুল সমিতি দ্বারা পরিচালিত হয় (দক্ষিণ আফ্রিকার সংস্থা আইন,১৯৭৩-এর ২১ নং অনুচ্ছেদের অধীনে অন্তর্ভুক্ত)। সমিতির সদস্যরা স্বেচ্ছাসেবীর ভিত্তিতে বিদ্যালয়টি পরিচালনা করে। সংস্থা আইনের ২১ নং অনুচ্ছেদ হওয়ায়, সমিতিটি মোট মুনাফা হিসাবে অন্তর্ভুক্ত করা হয়। শিক্ষার্থীদের কাছ থেকে ফি হিসাবে প্রাপ্ত সমস্ত তহবিল বিদ্যালয়ের উদ্দেশ্য পূরণে সম্পূর্ণভাবে ব্যবহৃত হয়, যার মধ্যে শিক্ষাবিদদের বেতন প্রদান করা।

জোহানেসবার্গ মুসলিম স্কুল গাউটেং প্রদেশের শীর্ষ ১০০ টি বিদ্যালয়ে স্থান পেয়েছে। যা উইটওয়াটারস্রান্ড বিশ্ববিদ্যালয় দ্বারা সুবিধাবঞ্চিত সম্প্রদায়ের শীর্ষ ৫ টি  স্কুল হিশাবে পূর্বে মূল্যায়ন করা হত।

## ইতিহাস
জোহানেসবার্গ অঞ্চলে একটি মুসলিম স্কুলের পরিকল্পনা ১৯৮৯-এর সময় করা হয়। ১৯৯০ সালের জানুয়ারিতে জোহানেসবার্গের মুসলিম স্কুলটির প্রাথমিকভাবে কার্যক্রম শুরু হয়। জোহানেসবার্গের মেফায়ারের দশম অ্যাভিনিউ-এর প্রাঙ্গণে জোহানেসবার্গ মুসলিম স্কুল (জেএমএস) ১১৫ জন শিক্ষার্থী নিয়ে শুরু হয়। প্রথমে ১ থেকে ২ শ্রেণী(গ্রেড ১ থেকে ৪) পর্যন্ত পাঠদান কার্যক্রম শুরু হয়। পরিচালনা পর্ষদ সিদ্ধান্ত নেয় যে, স্কুল প্রতিষ্ঠা হবে বিভিন্ন পর্যায়ে। ১৯৯১ সালে শিক্ষাবর্ষটি স্ট্যান্ডার্ড ৩ (গ্রেড ৫) স্তরে বাড়ানো হয় এবং নার্সারি ক্লাস সহ একটি প্রাক-স্কুলও চালু করা হয়। ১৯৯১ সালে শিক্ষার্থীর সংখ্যা বৃদ্ধি পেয়ে ১৮৯ এ উন্নীত হয়। পরবর্তীতে পরবর্তী বছরগুলিতে উচ্চতর স্তরে পাঠদান দেওয়া শুরু হয়। ১৯৯৭ সালের হিসাবে স্কুলটি নার্সারী থেকে ম্যাট্রিক (গ্রেড ১২) পর্যন্ত পাঠদান করে এবং ২০১০ সালে ১২০০ শিক্ষার্থী ভর্তি ছিল।

স্কুলটি মেফায়ারে ১০ম অ্যাভিনিউের প্রাঙ্গণকে ছাড়িয়ে এবং ১৯৯২ সালে ফোর্ডসবার্গের পুরানো ব্রি স্ট্রিটে স্কুল কমপ্লেক্সে চলে আসে। এই কমপ্লেক্সটি শিক্ষার্থীদের আরও উন্নততর সুবিধা দেওয়ার জন্য বড় ধরনের সংস্কার করা হয়। আবার প্রাকৃতিক বৃদ্ধির ফলস্বরূপ, ব্রি স্ট্রিট স্কুল কমপ্লেক্সের প্রাঙ্গণটিও অপর্যাপ্ত হয়ে পড়ে। জেএমএস তখন ফোর্ডসবার্গের পুরানো জোহানেসবার্গ মাধ্যমিক বিদ্যালয় চত্বরটি পাবলিক ওয়ার্কস বিভাগ থেকে লিজ দেয়। জোহানেসবার্গের নিকটস্থ ক্রসবিতে একটি নতুন স্কুল কমপ্লেক্স পরিকল্পনা করা হয়েছে।

## সদস্যতা

* মুসলিম শিক্ষা সমিতি (দক্ষিণ আফ্রিকা) 

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট
* গাউটং শিক্ষা বিভাগ

বিষয়শ্রেণী:১৯৯০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
দাবা গুটির আপেক্ষিক মান

দাবা খেলায় মোট ৬ প্রকার গুঁটি রয়েছে। রাজা, মন্ত্রী, গজ, ঘোড়া, নৌকা, বোড়ে। এই প্রতিটি গুটিরই আলাদা মান এবং চলাচল ভিন্ন।

## রাজা
রাজার [English:King) মান অসীম। কারণ দাবা খেলায় রাজাই প্রধান। তার উপরে কোন গুঁটি নেই। কিন্তু রাজার মান 0 । 

## মন্ত্রী/রাণী
মন্ত্রী [English: Queen] দাবার দ্বিতীয় ক্ষমতাবান গুঁটি। এর মান ৯।

## হাতি
গজ কে হাতিও বলা হয়। ইংরেজিতে Bishop বলা হয়। এর মান ৩।

## ঘোড়া
ঘোড়া কে ইংরেজিতে Knight বলা হয়। এর মান 3।

## নৌকা
নৌকা কে ইংরেজিতে Rook বলা হয়। এর মান ৫।

## বোড়ে
বোড়ে কে ইংরেজিতে Pawn বলা হয়। এর মান ১।

## তথ্যসূত্র

বিষয়শ্রেণী:দাবা খেলার গুটি
বিষয়শ্রেণী:গাণিতিক দাবা সমস্যা
থর: লাভ অ্যান্ড থান্ডার

***থর: লাভ অ্যান্ড থান্ডার*** হলো ২০২২ সালে মুক্তিপ্রাপ্ত মার্কিন সুপারহিরো চলচ্চিত্র, যা মার্ভেল কমিক্সের থর চরিত্রের উপর ভিত্তি করে নির্মিত। চলচ্চিত্রটি মার্ভেল স্টুডিওজ দ্বারা প্রযোজিত এবং ওয়াল্ট ডিজনি স্টুডিওজ মোশন পিকচার্স দ্বারা পরিবেশিত। এটি থর: র‌্যাগনারক (২০১৭) চলচ্চিত্রের সিক্যুয়েল এবং মার্ভেল সিনেম্যাটিক ইউনিভার্স (এমসিইউ)-এর ২৯তম চলচ্চিত্র। এটি পরিচালনা করেন তাইকা ওয়াইতিতি, কাহিনী রচনা করেন জেনিফার কেইতিন রবিনসন। এতে অভিনয় করেন ক্রিস হেমসওয়ার্থ, টেসা থম্পসন, ন্যাটালি পোর্টম্যান এবং আরও অনেকে।

২০১৮-এর জানুয়ারিতে হেমসওয়ার্থ এবং ওয়াইতিতি *র‌্যাগনারক* এর সিক্যুয়েলের ব্যাপারে আলোচনা করেন। এরপর ২০১৯-এর জুলাইতে এ বিষয়ে আনুষ্ঠানিক ঘোষণা দেয়া হয়।

*থর: লাভ অ্যান্ড থান্ডার* চলচ্চিত্রটিকে ৬ই মে, ২০২২-এ প্রেক্ষাগৃহে মুক্তির জন্য তালিকাভুক্ত করা হয়েছে।

## কাহিনি

## অভিনয়ে
* ক্রিস হেমসওয়ার্থ থর চরিত্রে অভিনয় করেন।
* টেসা থম্পসন ভেল্কাইরি চরিত্রে অভিনয় করেন।
* ন্যাটালি পোর্টম্যান জেন (মাইটি থর) চরিত্রে অভিনয় করেন।
* ক্রিশ্চিয়ান বেল গর দ্য গড বুচার চরিত্রে অভিনয় করেন।
* জেইমি অ্যালেক্সান্ডার সিফ চরিত্রে অভিনয় করেন।
* টাইকা ওয়াইতিতি কর্গ চরিত্রে অভিনয় করেন।
* ক্রিস প্র্যাট স্টারলর্ড চরিত্রে অভিনয় করেন।
* পম ক্লেমেন্টিফ ম্যান্টিস চরিত্রে অভিনয় করেন। 
* ডেভ বাউতিস্তা ড্রাক্স চরিত্রে অভিনয় করেন।
* কারেন গিলান নেবুলা চরিত্রে অভিনয় করেন।
* সিন গান ক্রাগলিন চরিত্রে অভিনয় করেন।
* রাসেল ক্রো জিউস চরিত্রে অভিনয় করেন।
* ক্যাট ডেনিংস ডার্সি লুইস চরিত্রে

## আরও দেখুন
* মার্ভেল সিনেম্যাটিক ইউনিভার্স
* মার্ভেল সিনেম্যাটিক ইউনিভার্সের চলচ্চিত্রের তালিকা
* মার্ভেল সিনেম্যাটিক ইউনিভার্সের টেলিভিশন ধারাবাহিকের তালিকা

## তথ্যসূত্র

## বহিঃসংযোগ
* 

বিষয়শ্রেণী:মার্ভেল স্টুডিওজ
বিষয়শ্রেণী:মার্ভেল সিনেম্যাটিক ইউনিভার্স
বিষয়শ্রেণী:২০২২-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্ভেল সিনেম্যাটিক ইউনিভার্সের চলচ্চিত্র
বিষয়শ্রেণী:২০২০-এর দশকের সুপারহিরো চলচ্চিত্র
বিষয়শ্রেণী:৪ডিএক্স চলচ্চিত্র
বিষয়শ্রেণী:২০২০-এর দশকের মার্কিন চলচ্চিত্র
বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:মার্কিন ত্রিমাত্রিক চলচ্চিত্র
বিষয়শ্রেণী:মার্কিন বিজ্ঞান কল্পকাহিনীমূলক মারপিটধর্মী চলচ্চিত্র
বিষয়শ্রেণী:মার্কিন ধারাবাহিক চলচ্চিত্র
বিষয়শ্রেণী:ক্যান্সার সম্পর্কে চলচ্চিত্র
বিষয়শ্রেণী:শিশু অপহরণ সম্পর্কে চলচ্চিত্র
বিষয়শ্রেণী:কোভিড-১৯ মহামারীর কারণে স্থগিত চলচ্চিত্র
বিষয়শ্রেণী:২০২৫-এর পটভূমিতে চলচ্চিত্র
বিষয়শ্রেণী:নরওয়ের পটভূমিতে চলচ্চিত্র
বিষয়শ্রেণী:সিডনিতে ধারণকৃত চলচ্চিত্র
বিষয়শ্রেণী:আইম্যাক্স চলচ্চিত্র
বিষয়শ্রেণী:২০২২-এর ত্রিমাত্রিক চলচ্চিত্র
বিষয়শ্রেণী:মার্কিন ক্রসওভার চলচ্চিত্র
সংযুক্ত আর্মেনিয়া

[thumb|upright=1.35|right|সংযুক্তর আধুনিক ধারণা, যেমন [আর্মেনীয় বিপ্লবী ফেডারেশন দাবি করেছে।কমলা: আর্মেনীয়দের দ্বারা অত্যধিক জনবহুল এলাকা (আর্মেনিয়া প্রজাতন্ত্র: ৯৮%; নাগোর্নো-কারাবাখ: ৯৯%; জাভাখেতি: ৯৫%)হলুদ: ঐতিহাসিকভাবে আর্মেনীয় অঞ্চল, যেখানে বর্তমানে নেই বা নগণ্য আর্মেনিয়ান জনসংখ্যা রয়েছে (পশ্চিম আর্মেনিয়া ও নাখচিভান)]]
**বৃহত্তর আর্মেনিয়া** বা **বৃহৎ আর্মেনিয়া** নামে পরিচিত **সংযুক্ত আর্মেনিয়া** হল প্রচলিত আর্মেনীয় জন্মভূমি—আর্মেনিয়ান পার্বত্য অঞ্চলের একটি আর্মেনীয় জাতি-জাতীয়তাবাদী বৌদ্ধিক ধারণা—যা বর্তমানে বা ঐতিহাসিকভাবে বেশিরভাগই আর্মেনীয়দের দ্বারা জনবহুল হয়ে উঠেছে। আর্মেনীয়রা তাদের ঐতিহাসিক ভূমির একীকরণ হিসাবে যে ধারণাটি দেখে, তা বিংশ শতাব্দীতে প্রচলিত ছিল এবং জাতীয়তাবাদী দল আর্মেনিয়ান রেভলিউশনারি ফেডারেশন (এআরএফ) এবং হেরিটেজ, এএসএএলএ ও অন্যান্যরা সহ ব্যক্তি, বিভিন্ন সংস্থা ও প্রতিষ্ঠান দ্বারা সমর্থন ছিল।

এআরএফ "ইউনাইটেড আর্মেনিয়া"-এর ধারণায় পশ্চিম আর্মেনিয়া (পূর্ব তুরস্ক), নাগোর্নো-কারাবাখ (আর্টসাখ), আজারবাইজানের স্থলবেষ্টিত এক্সক্লেভ নাখচিভান ও জর্জিয়ার জাভাখেতি (জাভাখক) অঞ্চলের দাবিগুলিকে অন্তর্ভুক্ত করে। নাগোর্নো-কারাবাখ ও জাভাখক আর্মেনীয়দের দ্বারা অপ্রতিরোধ্যভাবে অধ্যুষিত। ২০তম শতকের গোড়ার দিকে পশ্চিম আর্মেনিয়া ও নাখচিভানে উল্লেখযোগ্য আর্মেনীয় জনসংখ্যা ছিল, কিন্তু বর্তমানে আর নেই। ১৯১৫-এর আর্মেনীয় গণহত্যার সময় পশ্চিম আর্মেনিয়ার আর্মেনীয় জনসংখ্যা প্রায় সম্পূর্ণরূপে নির্মূল হয়ে গিয়েছিল, যখন এই অঞ্চলে সহস্রাব্দের বেশি সময় ধরে থাকা আর্মেনীয় উপস্থিতি মূলত শেষ হয়ে গিয়েছিল এবং আর্মেনিয়ান সাংস্কৃতিক ঐতিহ্য প্রধানত অটোমান সরকার দ্বারা ধ্বংস হয়ে গিয়েছিল। ১৯১৯ সালে, আর্মেনিয়ার প্রথম প্রজাতন্ত্রের এআরএফ-শাসিত সরকার আর্মেনীয় ভূমিসমূহের আনুষ্ঠানিক একীকরণ ঘোষণা করে। এআরএফ পশ্চিম আর্মেনিয়ার উপর তার দাবির ভিত্তি করে, যা এখন ১৯২০ সালের সেভ্র চুক্তির মাধ্যমে তুরস্ক দ্বারা নিয়ন্ত্রিত, যা পরবর্তী ঐতিহাসিক ঘটনাগুলির দ্বারা কার্যকরভাবে প্রত্যাখ্যান করা হয়েছিল। এই আঞ্চলিক দাবিগুলিকে প্রায়ই আর্মেনীয় গণহত্যার স্বীকৃতি এবং আর্মেনীয় গণহত্যার প্রতিশোধের অংশ হিসাবে চূড়ান্ত লক্ষ্য হিসাবে দেখা হয়।

সবচেয়ে সাম্প্রতিক আর্মেনীয় ইরেডেন্টিজম আন্দোলন, ১৯৮৮ সালে শুরু হওয়া কারাবাখ আন্দোলন, নাগোর্নো-কারাবাখকে তৎকালীন সোভিয়েত আর্মেনিয়ার সাথে একীভূত করার চেষ্টা করেছিল। আজারবাইজানের সাথে পরবর্তী যুদ্ধের ফলস্বরূপ, আর্মেনীয় বাহিনী নাগোর্নো-কারাবাখ এবং আশেপাশের বেশিরভাগ জেলার উপর কার্যকর নিয়ন্ত্রণ প্রতিষ্ঠা করে, এইভাবে আর্মেনিয়া ও কারাবাখের ''প্রকৃতপক্ষে'' একীকরণ সফল হয়। কিছু আর্মেনীয় জাতীয়তাবাদী নাগোর্নো-কারাবাখকে "সংযুক্ত আর্মেনিয়ার প্রথম পর্যায়" বলে মনে করেন।

## দাবীকৃত অঞ্চলসমূহ
আর্মেনিয়ান বিপ্লবী ফেডারেশন (এআরএফ) দ্বারা ইউনাইটেড আর্মেনিয়ার আধুনিক ব্যবহারে নিম্নলিখিত ক্ষেত্রগুলিকে অন্তর্ভুক্ত করে:

## তথ্যসূত্র

বিষয়শ্রেণী:মধ্যপ্রাচ্য
ধমতরি জেলা

**ধমতরি** ভারতের ছত্তিসগড় রাজ্যর একটি প্রশাসনিক জেলা। এই জেলাটি ২০°৪২' উত্তর অক্ষাংশ এবং ৮১°৩৩' পূর্ব দ্রাঘিমাতে অবস্থিত। ১৯৯৮ সালে রায়পুর জেলাটিকে বিভক্ত করে ধমতরী, মহাসমুন্দ এবং রায়পুর জেলা গঠিত হয়েছিল।

ধমতারীর বর্তমান জেলাশাসক হলেন শ্রী রজত বানসাল।

## ব্যুৎপত্তি
ধমতরী জেলার নামটি এসেছে "ধম্ম"+"তরাই" থেকে যার অর্থ ধর্মের উপত্যকা। ধম্ম শব্দের উল্লেখ থেকেই এই অঞ্চলের বৌদ্ধ প্রভাব সম্বন্ধে ধারণা করা যায়।

## ভূগোল
জেলার মোট আয়তন ৪০৮৪&nbsp;বর্গ কিলোমিটার, এবং গড় উচ্চতা সমুদ্রতল থেকে ৩০৫ মিটার। জেলাটি উত্তরে রায়পুর জেলা এবং দুর্গ জেলা, পূর্বে গরিয়াবন্দ জেলা, দক্ষিণে ওড়িশার নবরঙ্গপুর জেলা, দক্ষিণ-পশ্চিমে কোন্দাগাঁও জেলা এবং পশ্চিমে কাঙ্কের ও বালোদ  জেলা দ্বারা সীমাবদ্ধ। সিলোয়া পর্বত থেকে উতসারিত মহানদী নদীর জেলার মুখ্য নদী। এই অঞ্চলে মহানদী কঙ্কননন্দী, চিত্রোতপলা, নীলোতপলা, মন্দবাহিনী, জৈরথ ইত্যাদি নামে পরিচিত। এর উপনদীগুলি হল সিওনাথ, পৈরী, সন্ডুর, জোয়ান, খারুন এবং শিবনাথ। এই নদীগুলির উপস্থিতির জন্য ধামতরী জেলার জমি উর্বর। এই অঞ্চলের প্রধান ফসল ধান।

রাজ্যের রাজধানী রায়পুর জেলা থেকে ৭৮ কিলোমিটার দূরে।

জাতীয় সড়ক - ৭ রায়পুর - বিজয়নগরম ( অন্ধ্র প্রদেশ ) ধম্তরী জেলা দিয়ে প্রবাহিত।

## অর্থনীতি
ধমতরীর মূল কৃষিজ ফসল ধান এবং এখানে প্রায় ১৩৬টি রাইস মিল রয়েছে।

রবিশঙ্কর সাগর বাঁধ (গাঙ্গরেল বাঁধ) যা প্রায় ৫৭০ বর্গকিলোমিটার জমি সেচ দেয় এবং রাজ্য রাজধানী রায়পুরের নিরাপদ পানীয় জলের উত্সের মূল সরবরাহ ইউনিট হিসাবে কাজ করে। পাশাপাশি এখান থেকে ভিলাই ইস্পাত কারখানার জন্য জল সরবরাহ করা হয়। এখানে ১০ মেগাওয়াট এবং ১.২ মেগাওয়াটের দুটি জলবিদ্যুৎ কেন্দ্র স্থাপন করা হয়েছে।

১০ মেগাওয়াট শক্তিসম্পন্ন জল-বৈদ্যুতিক বিদ্যুৎ কেন্দ্রের কাজ চলছে এবং খুব শিগগিরই এটি সম্পন্ন হওয়ার সম্ভাবনা রয়েছে। ১৯১৪ সালে মাদামসিল্লিতে এশিয়ার প্রথম সাইফন বাঁধ নির্মিত হয়েছিল। মাদামসিল্লি, সন্ডুর বাঁধ ছাড়াও দুধওয়া বাঁধও বড় প্রকল্প।

ভৌগোলিক অঞ্চলের প্রায় ৫২ শতাংশ বনাঞ্চল দ্বারা আচ্ছাদিত। জেলার একটি গ্রীষ্মমণ্ডলীয় জলবায়ু রয়েছে।

## জনসংখ্যার উপাত্ত
২০১১ সালের জনগণনা অনুসারে ধম্তরী জেলার জনসংখ্যা ৭৯৯,৭৮১ জন, যা প্রায় কমোরোস রাষ্ট্রের জনসংখ্যার সমান  বা মার্কিন যুক্তরাষ্ট্রের দক্ষিণ ডাকোটা রাজ্যের জনসংখ্যার সমান।  জনসংখ্যার বিচারে এটি ভারতের জেলাগুলির মধ্যে ৪৮৫ তম স্থান অধিকার করে (মোট 640 এর মধ্যে )।  জেলাটির বর্গকিলোমিটারে জনসংখ্যার ঘনত্ব  ।  ২০০১ থেকে ২০১১-এর দশকে এর জনসংখ্যার বৃদ্ধির হার ছিল ১৩.১১%।  ধমতরীতে প্রতি ১০০০ পুরুষের জন্য ১ ০১০জন মহিলা রয়েছেন যা জাতীয় গড়ের থেকে অনেক উন্নত  এবং সাক্ষরতার হার ৭৮.৩৬%। জনসংখ্যার যথাক্রমে ৭.৩২% মানুষ তফশিলি জাতি ভুক্ত এবং ২৬% মানুষ তফশিলি উপজাতিভুক্ত। ভারতের ২০১১ সালের জনগণনার সময়ে, জেলার ৯২..৬৩% জনগণ ছত্তিশগড়ী এবং ৫.৩১% হিন্দি তাদের প্রথম ভাষা রূপে নিবন্ধন করেছিলেন। 

জেলার তিনটি বিধানসভা আসনের মধ্যে সিহোয়া নির্বাচনী এলাকাটি জেলার জেলায় উল্লেখযোগ্য সংখ্যাগরিষ্ঠ জনগোষ্ঠী সহ ধামতরী ও কুরুদ আসনেও বেশিরভাগ জনসংখ্যার সমন্বয়ে সমগ্র জেলা জুড়ে সংখ্যাগরিষ্ঠ উপজাতির বাসিন্দা।

## তথ্যসূত্র

 

## বহিঃসংযোগ

* 

বিষয়শ্রেণী:ছত্তিশগড়ের জেলা
বিষয়শ্রেণী:ধামতারী জেলা
কোন্দাগাঁও জেলা

**কোন্দাগাঁও জেলা** হল ভারতের ছত্তিশগড়ের একটি প্রশাসনিক জেলা। ২০১২ সালের ২৪শে জানুয়ারী পূর্বতন বস্তার জেলার অংশ বিশেষ নিয়ে এই নতুন জেলাটি তৈরি করা হয়। জেলার সদরদফতর কোন্দাগাঁও। এই জেলা উপজাতিভুক্ত মানুষজনের নিজস্ব ঐতিহ্য - কাঁসা-পিতলের শিল্পের জন্যে বিখ্যাত। এছাড়া বিভিন্ন রকমের হস্তশিল্পের জন্যে এই অঞ্চল ছত্তিশগড়ের শিল্পশহর বলে পরিচিত।

## জনমিতি
২০১১ সালের জনগণনা অনুসারে জেলার জনসংখ্যা ৫৭৮,৩৬৬ জন। জনসংখ্যার যথাক্রমে ৪.১৫% তফশিলী জাতি এবং ৭০.১% তফশিলী উপজাতি ভুক্ত মানুষ। ২০১১ সালের জনগণনার সময়ে জনসংখ্যার ৪২.৪৪% হালবি, ২৮.০৬% গোন্ডি, ২২.২১% ছত্তিশগড়ি , এবং ৩.৪০% জনগণ হিন্দি তাদের প্রথম ভাষা হিসেবে নিবন্ধন করেছিলেন

## পর্যটন
সবুজ বনভূমি দ্বারা আচ্ছাদিত, কোন্দাগাঁও চূড়ান্ত প্রাকৃতিক সৌন্দর্য এবং দুর্দান্ত প্রত্নতত্ত্ব্র জন্যে বিখ্যাত। পর্যটনের উপযোগী কয়েকটি জলপ্রপাত, গুহা, উপত্যকা এবং প্রত্নতাত্ত্বিক সাইটগুলি হ'ল:

* কাতুলকাসা জলপ্রপাত, হনহেড
* বিজকুদুম জলপ্রপাত, উচ্চ-মুরভেন্ড
* উমরদহ জলপ্রপাত
* লিঙ্গ-দারহা জলপ্রপাত
* আমদারহা -২ জলপ্রপাত
* আমদারহা -২ জলপ্রপাত
* হানকি-কুডুম জলপ্রপাত
* ঘুমুর জলপ্রপাত
* কুদারওয়াহি জলপ্রপাত
* আপারবেদী জলপ্রপাত
* মিরডে জলপ্রপাত
* মুটে-খড়কা জলপ্রপাত
* চেরবেদা জলপ্রপাত

### গুহা

* আলোর গুহা
* বিজকুদুম গুহা
* কাঠান-গুন্ডি গুহা

### উপত্যকা

* কেশকাল উপত্যকা

### প্রত্নতাত্ত্বিক সাইট

* গোব্রহিন
* গড়-ধনোরা
* অম্রবতী

### মেগালিথিক সাইটগুলি

* ওমরদাহ (এখানে রক পেইন্টিংগুলি পাওয়া গেছে)
* হাটা পাথ্রা (এখানে রক পেইন্টিংগুলি পাওয়া গেছে)
* লিঙ্গ-দারহা জলপ্রপাত (এখানে রক পেইন্টিংগুলি পাওয়া গেছে)

## তথ্যসূত্র

বিষয়শ্রেণী:ছত্তিশগড়ের জেলা
বিষয়শ্রেণী:কোন্দাগাঁও জেলা
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:২০১২-এ প্রতিষ্ঠিত রাষ্ট্র ও অঞ্চল
কোকচা নদী

**কোকচা নদী** (    ) উত্তর-পূর্ব আফগানিস্তানে অবস্থিত একটি নদী। এটি পাঞ্জ নদীর উপনদী, এবং এটি হিন্দু কুশের বদখশান প্রদেশের মধ্য দিয়ে প্রবাহিত হয়েছে  । ফৈজাবাদ শহরটি এই নদীর তীরেই অবস্থিত। আর্টিন জেলো গ্রামের কাছে নদীর উপর একটি সেতু রয়েছে।  

## গতিপথ
কুরান ওয়া মুঞ্জন জেলার কেন্দ্রস্থল থেকে উতসারিত হয়ে উত্তর প্রবাহিনী হয়ে নদীটি ইয়ামগাম জেলা ও জুরম জেলার মধ্যে দিয়ে প্রবাহিত হয়েছে। বাহরক গ্রামের কাছে ওয়ারদুজ নদী, কোকচা নদীতে মিলিত হয়েছে। এরপরে এই নদীটি পূর্বদিকে প্রবাহিত হয়ে আরগো জেলার উত্তর সীমান্তের পাশ দিয়ে গেছে। শেষ পর্যন্ত, কোচকা তাখার প্রদেশে প্রবেশ করে, রুস্তাক জেলার দক্ষিণ সীমান্তের চারপাশে প্রবাহিত হয় এবং আই-খানুম এর মাঝ দিয়ে আমু দরিয়ায় এসে মিলিত হয়। 

## আরো দেখুন

* আফগানিস্তানের নদীর তালিকা

## তথ্যসূত্র

## বহিঃসংযোগ

* স্ট্রিমফ্লো আফগানিস্তানের বৈশিষ্ট্য
* আফগানিস্তানের ওয়াটারশেডস মানচিত্র
* তাখার প্রদেশ রেফারেন্স মানচিত্র
* ফ্লিকার চিত্রগুলি

বিষয়শ্রেণী:আফগানিস্তানের নদী
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:ফার্সি ভাষার লেখা থাকা নিবন্ধ
চেংচৌ

**চেংচৌ** চীন প্রজাতন্ত্রের মধ্য অংশে হনান প্রদেশের রাজধানী ও বৃহত্তম শহর। উত্তর-কেন্দ্রীয় হনানে অবস্থিত, এটি চীনের জাতীয় কেন্দ্রীয় শহরসমূহের মধ্যে একটি, সমভূমি অঞ্চলের কেন্দ্র  এবং এটি প্রদেশের রাজনৈতিক, অর্থনৈতিক, প্রযুক্তিগত ও শিক্ষাকেন্দ্র হিসাবে কাজ করে। চেংচৌ মহানগর অঞ্চলটি (চেংচৌ ও খাইফেং সহ) কেন্দ্রীয় সমতল অর্থনৈতিক অঞ্চলের মূল অঞ্চল।

শহরটি হুয়াংহো নদীর তীরে অবস্থিত। ইউরোপের সাথে রেলওয়ে সংযোগ ও একটি আন্তর্জাতিক বিমানবন্দরের সাথে চেংচৌ চীনের জাতীয় পরিবহন নেটওয়ার্কের একটি প্রধান কেন্দ্র। চেংচৌ একটি জাতীয় সভ্য শহর, রাজ্যের তালিকাভুক্ত বিখ্যাত ঐতিহাসিক ও সংস্কৃতি শহর এবং হলুদ সম্রাটের জন্মস্থান। চেংচৌতে ২০২০ সাল পর্যন্ত দুটি বিশ্ব সাংস্কৃতিক ঐতিহ্যবাহী স্থান রয়েছে। চেংচৌ কমোডিটি এক্সচেঞ্জ (জেডসিই) হল চীনের প্রথম ফিউচার এক্সচেঞ্জ, চেংচৌ বিমানবন্দর অর্থনীতি অঞ্চল চীনের প্রথম বিমানবন্দর অর্থনীতি অঞ্চল।

চেংচৌয়ের জনসংখ্যা ১,০১,২০,০০০ জন এবং ২০১৮ সালে জিডিপি-এর পরিমাণ ১.০১৪ ট্রিলিয়ন (আরএমবি) ছিল। শহরটি হনান অঞ্চলের অন্যতম প্রধান নির্মাণাধীন অঞ্চল। ইকোনমিস্ট ইন্টেলিজেন্স ইউনিট কর্তৃক ২০১২ সালের জুলাই মাসের প্রতিবেদনে চীনের ১৩ টি উদীয়মান অতি-মহানগরসমূহের মধ্যে বৃহত্তর চেংচৌকে অন্তর্ভুক্ত করা হয় এবং বেইজিংয়ের কেন্দ্রীয় সরকার কর্তৃক সরকারিভাবে ২০১৭ সালে অষ্টম জাতীয় কেন্দ্রীয় শহর হিসাবে অন্তর্ভুক্ত করা হয়।

নেচার ইনডেক্সের “নেচার ইনডেক্স ২০২০ বিজ্ঞান নগর” অনুসারে বৈজ্ঞানিক গবেষণা দ্বারা চেংচৌও বিশ্বের অন্যতম প্রধান শহর। শহরটিতে চেংচৌ বিশ্ববিদ্যালয় ও হনান বিশ্ববিদ্যালয় সহ চীনের বেশ কয়েকটি প্রধান জাতীয় বিশ্ববিদ্যালয় অবস্থিত।

## তথ্যসূত্র

## বহিঃসংযোগ

বিষয়শ্রেণী:চেংচৌ
বিষয়শ্রেণী:চীনের প্রাদেশিক রাজধানী
আফগানিস্তানের নদীর তালিকা

[থাম্ব|300x300পিক্সেল| [আফগানিস্তান|আফগানিস্তানের কান্দাহার প্রদেশের আরঘান্ডাব নদীর ছবি]]
[থাম্ব| [চিত্রল নদী|কুনার নদীর শাখাগুলি নানগারহার প্রদেশে মিলিত হয়]]
থাম্ব|পশ্চিম আফগানিস্তানের প্রাকৃতিক দৃশ্য
এটি আফগানিস্তানের পুরো বা আংশিক নদীগুলির একটি তালিকা।

## আরব সাগরে প্রবাহিত
[থাম্ব| পূর্ব [আফগানিস্তান|আফগানিস্তানের পেচ নদী ।]]
[থাম্ব| [কাবুল নদী , জালালাবাদের কাছে ।]]

* *[[সিন্ধু নদ|সিন্ধু নদী]] (পাকিস্তান)*
** গোমাল নদী
*** কুন্ডার নদী
*** ঝোব নদী
** কুররাম নদী
** কাবুল নদী
*** বড় নদী
*** কুনার নদী
**** পেচ নদী
**** লন্ডাই সিন নদী
*** সুরখব
*** আলিঙ্গার নদী
*** পাঞ্জশির নদী
**** ঘোড়াবন্দ নদী
***** সালং নদী
*** লোগার নদী

## এন্ডোরিয়িক অববাহিকায় প্রবাহিত

* হারুত নদী (বা আরদাস্কান নদী)
* ফারাহ নদী
* হেলমান্দ নদী
** খাস নদী
** আরঘান্ডাব নদী
*** ডরি নদী
**** তারনাক নদী
**** আরঘিস্তান নদী
***** লোরা নদী
** মুসা কালা নদী
** তিরিন নদী
** কাজ নদী

### [[কারাকুম মরুভূমি]]

* হরিরুদ
** জাম নদী
* মুরগব নদী
** কুশক নদী
** কাশকান নদী

### [[আরাল সাগর]] অববাহিকা
[থাম্ব| [আমু দরিয়া নদীর উপর আফগানিস্তান-তাজিকিস্তান সেতু ।]]

* আমু দারিয়া
** শাড়ি পুল নদী, আর আমু দরিয়ায় পৌঁছায় না
** বালখ নদী, আর আমু দরিয়া পৌঁছায় না
** খুলম নদী (পূর্বে তাশকুরগান নদী) আর আমু দরিয়া পৌঁছায় না
** কুন্দুজ নদী (বা সুরখাব নদী)
*** খানবাদ নদী
*** অন্দরব
*** বামিয়ান নদী
** কোকচা নদী
*** আঞ্জুমা নদী
** পাঞ্জ নদী
*** আকসু (বারতাং)
*** পামীর নদী
*** ওয়াখন নদী
** শিরিন তাগাব নদী, আর আমু দরিয়া পৌঁছায় না
*** শোর দরিয়া নদী

## আরো দেখুন

* আফগানিস্তানের বাঁধ ও জলাধারগুলির তালিকা
* আফগানিস্তানে জল সরবরাহ

## তথ্যসূত্র

 

## বহিঃসংযোগ

*  Map of Principal River Drainage Systems at page 12
* 

বিষয়শ্রেণী:দেশ অনুযায়ী নদীসমূহের তালিকা
বিষয়শ্রেণী:আফগানিস্তানের নদী
জগন্নাথ সরকার (বিজেপির রাজনীতিবিদ)

**জগন্নাথ সরকার** (জন্ম: ২রা জানুয়ারী ১৯৬৩) হলেন একজন ভারতীয় রাজনীতিবিদ যিনি ২০১৯ সালে রানাঘাট লোকসভা কেন্দ্রের সাংসদ নির্বাচিত হন ।

## ব্যক্তিগত জীবন
জগন্নাথ সরকারের জন্ম ১৯৬৩ সালের ২ জানুয়ারি পশ্চিমবঙ্গের বাঁকুড়া জেলায় ভীম চন্দ্র সরকার এবং ননী বালা সরকারের ঘরে।  তিনি ১৯৮৪ সালে শান্তিপুর কলেজ থেকে কলাবিদ্যায় স্নাতক এবং ১৯৮৬-১৯৮৭ সালে কল্যাণী বিশ্ববিদ্যালয় থেকে বি এড ডিগ্রি অর্জন করেন।   ১৯৯৯ সালের ২ নভেম্বর অর্পিতা সরকারের (বৈদ্য) সাথে বিবাহবন্ধনে আবদ্ধ হন; তাদের এক পুত্র এবং একটি কন্যা রয়েছে। জগন্নাথ সরকার পেশায় একজন শিক্ষক ও কৃষক। 

## রাজনৈতিক পেশা
সরকার ভারতীয় জনতা পার্টির নদিয়া জেলা শাখার সাধারণ সম্পাদক। মুকুটমণি অধিকারীর মনোনয়ন প্রত্যাখ্যান হওয়ার পরে, ২০১৯ সালের ১০ই এপ্রিল দল তাকে রানাঘাট আসন থেকে ২০১৯ সালের ভারতীয় সাধারণ নির্বাচনের জন্য প্রার্থী মনোনীত করেছিল।  ২৩ শে মে, তার নিকটতম প্রতিদ্বন্দ্বী, তৃণমূল কংগ্রেসের রূপালী বিশ্বাসকে পরাজিত করে তিনি লোকসভায় নির্বাচিত হয়েছিলেন। 

## তথ্যসূত্র

বিষয়শ্রেণী:নদিয়া জেলার ব্যক্তি
বিষয়শ্রেণী:বাঁকুড়া জেলার ব্যক্তি
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:সপ্তদশ লোকসভার সদস্য
বিষয়শ্রেণী:জীবিত ব্যক্তি
বিষয়শ্রেণী:১৯৬৩-এ জন্ম
বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:অষ্টাদশ লোকসভার সদস্য
কেরলের নদীর তালিকা

কেরলে মোট ৪৪ টি নদী রয়েছে। এদের মধ্যে তিনটি ছাড়া বাকি সবগুলি পশ্চিম ঘাটে উৎপন্ন।  নদীগুলির মধ্যে ৪১টি পশ্চিমে প্রবাহিত এবং ৩টি পূর্ব দিকে প্রবাহিত। দৈর্ঘ্য, প্রস্থ এবং জলের স্রাবের দিক দিয়ে কেরলের নদীগুলি ছোট। পার্বত্য অঞ্চল এবং পশ্চিম ঘাট এবং সমুদ্রের মধ্যবর্তী সংক্ষিপ্ত দূরত্বে নদীগুলি দ্রুত প্রবাহিত হয়। সমস্ত নদী সম্পূর্ণরূপে বর্ষার ওপর নির্ভরশীল এবং তাদের অনেকগুলি হ্রদগুলিতে পতিত হয় বা গ্রীষ্মের সময় সম্পূর্ণ শুকিয়ে যায়।

## পশ্চিম প্রবাহিনী নদী
দৈর্ঘ্য অনুসারে দক্ষিণ ভারতের কেরালা রাজ্যের পশ্চিম-প্রবাহিত নদীগুলির তালিকা এবং তাদের শাখা নদী। এই নদীগুলি সমস্ত পশ্চিম ঘাট পরিসরে উৎপন্ন হয় এবং পশ্চিম দিকে কেরালা ব্যাকওয়াটারস বা আরব সাগরে প্রবাহিত হয়। কিলোমিটার দৈর্ঘ্য প্রথম বন্ধনীতে।

# পেরিয়ার নদী (248)
## এডামালা নদী
## চেরুথনি নদী
## মল্লায়ার নদী
## মুথিরপুঝা নদী
## পেরিনজঙ্কুটি নদী
# ভারতপুঝা নদী (আড়াইশ&nbsp;কিমি - ২০৯ কিলোমিটার কেরালার মধ্যে) 
## থুথাপুঝা নদী
## কঞ্জিরপুঝা
## গায়ত্রীপুঝা নদী
## কল্পনাপুঝা নদী
## কন্নাদিপুঝা নদী
# পাম্বা নদী (১৭৬ কিলোমিটার)
## অজুথায়ার
## কাক্কিয়ার
## কাক্কাত্তর
## কলার
## পেরুন্তেনারুভি
## মদাথারভী
## থানুঙ্গাটিলুডু
## কোজিথডু
## ভারাত্তর
## উথারপল্লি নদী
## কুট্টেম্পুরুর
# চালিয়র নদী (১৬৯ কিলোমিটার)
## চেরুপুজা (মাভুর)
## ইরুয়ানজিপুজাহা
## চেরুপুজা (আরিকোড)
## কুঠিরপুঝা
## কুরুবানপুজা
## করিম্পুজা
## পান্ডিপুঝা
## নীরপুজা
# চালকুডি নদী (১৪৫ কিলোমিটার)
## পরমবিকুলাম নদী
# কদালুন্ডি নদী (১৩০)
# আচানকোয়েল নদী (128২৮১
## উথারপল্লি নদী
# কল্লদা নদী (121)
# মুভট্টুপুজা নদী বা মুভাত্তুপুঝায়ার (121)
## থোডুপুঝায়র
## কোঠায়য়ার
## কালিয়র
# ভালপট্টনম নদী (১১০)
# চন্দ্রগিরি নদী (১০৫)
## কুদুম্বুর নদী
# মণিমালা নদী (90)
# বামনপুরম নদী (৮৮)
# কুপম নদী (৮৮)
# মীনাচিল নদী (78)
# কুট্টিয়াদী নদী ()৪)
# করমানা নদী (68)
# শিরিয়া নদী (68)
# করিয়াংগোড নদী ()৪)
## চৈত্রবাহিনী নদী
# ইথিক্কার নদী (56)
# নিয়য়ার নদী (৫))
# মাহে নদী (54)
# কেচেরি নদী (51)
# পেরুম্বা নদী (৫১)
# উৎপলা নদী (50)
# কারুভান্নুর নদী (48)
## কুরুমালী নদী
# আঞ্জারকান্দি নদী (48)
# তিরুর নদী (48)
# নীলেশ্বরম নদী (46)
# পল্লিক্কাল নদী (৪২)
# কালালাই নদী (40)
# কোরাপুজা নদী (40)
# মোগ্রাল নদী (34)
# কাভভাই পুঝা নদী (৩১)
# থানিক্কুডাম নদী (29)
# মামাম নদী (27)
# থ্যালাসেরি নদী (28)
# চিত্রারি নদী (25)
# রামপুরম নদী (১৯)
# আয়িরুর নদী (17)
# মঞ্জেশ্বরম নদী (16)

## পূর্ব প্রবাহিত নদী
কেরালায় তিনটি নদী  পূর্ব দিকে প্রবাহিত হয়েছে, কবনী কর্ণাটকে এবং অন্য দুটি নদী তামিলনাড়ুতে প্রবাহিত হয়েছে। তিনটি নদীই শেষ পর্যন্ত কাবেরী নদীর সাথে মিলিত হয় ।

# কবনী (57)
# ভবানী (38)
# পাম্বার (25)

## আরও দেখুন

* কেরালায় বাঁধ ও জলাধারগুলির তালিকা
* কেরালায় পর্বতের তালিকা

## তথ্যসূত্র

বিষয়শ্রেণী:ভারতের নদী
বিষয়শ্রেণী:কেরলের নদী
যাত্রাপুর ইউনিয়ন, কুড়িগ্রাম সদর

**যাত্রাপুর** কুড়িগ্রাম সদর উপজেলার একটি ইউনিয়ন। এটি ৯ নম্বর ইউনিয়ন। কুড়িগ্রাম শহর থেকে প্রায় ১০ কিলোমিটার পূর্বদিকে অবস্থিত। ব্রহ্মপুত্র নদের কোল ঘেসে এই ইউনিয়ন টি গড়ে উঠেছে । এতে ৯ টি ওয়ার্ড রয়েছে। বর্তমান নির্বাচিত চেয়ারম্যান হিসেবে দায়িত্ব পালন করছেন জনাব মোঃ আইয়ুব আলী সরকার।

## যোগাযোগব্যবস্থা
স্থানীয় লোকজন ব্যাটারিচালিত অটোরিক্সা ব্যবহার করে। প্রতিদিন শহরের বাসস্ট্যান্ড, শাপলা এবং ঘোষপাড়া থেকে এই অটোরিক্সা গুলো ছাড়ে। সময় লাগে ক্ষেত্র বিশেষে ২০-৩০ মিনিট। মোটরবাইকে সময় লাগে ১৫-২০ মিনিট।

## তথ্যসূত্র
কামতাপুর স্বায়ত্তশাসিত পরিষদ

**কামতাপুর স্বায়ত্তশাসিত পরিষদ (কেএসি)** হচ্ছে জাতিগত কোচ-রাজবংশী জনগণের বিকাশ ও সুরক্ষার জন্য গঠিত ভারতের আসাম রাজ্যের একটি স্বায়ত্তশাসিত প্রশাসনিক বিভাগ। এটি ২০২০ সালে গঠিত হয়। এতে বড়োল্যান্ড ক্ষেত্রীয় পরিষদ এবং রাভা হাসং স্বায়ত্তশাসিত পরিষদের অঞ্চল ব্যতীত সম্পূর্ণরঅবিভক্ত গোয়ালপাড়া জেলা অন্তর্ভুক্ত রয়েছে। 

## সম্পর্কিত
২০২০ সালের ২৪ মার্চে  বিজেপির নেতৃত্বাধীন এনডিএ সরকার  আসাম বিধানসভায় কামতাপুর স্বায়ত্তশাসিত পরিষদ বিল ২০২০ পেশ করে।  ভারতীয় জাতীয় কংগ্রেস এবং এআইইউডিএফ বিলটির বিরোধিতা করে। তবে একই বছরের সেপ্টেম্বরে বিধানসভায় বিলটি পাস হয়।
## প্রশাসন
কামতাপুর স্বায়ত্তশাসিত পরিষদ ৩০ জন সদস্য নিয়ে গঠিত। এর মধ্যে ২৬ জন সদস্য সরাসরি নির্বাচিত হন এবং ৪ জন সদস্য রাজ্যপাল কর্তৃক মনোনীত হন। 

২০২১ সালের জানুয়ারিতে আসাম রাজ্য সরকার জানিয়েছিল যে, নবগঠিত কামতাপুর স্বায়ত্তশাসিত পরিষদ, মরান স্বায়ত্তশাসিত পরিষদ, মটক স্বায়ত্তশাসিত পরিষদ এবং বড়ো কাছাড়ি কল্যাণ স্বায়ত্তশাসিত পরিষদের অন্তর্বর্তীকালীন কাউন্সিল গঠন করবে। ২০২১ সালের আসাম বিধানসভা নির্বাচনের আগে এই স্বায়ত্তশাসিত পরিষদগুলোর নির্বাচন সম্ভব না হওয়ায় সরকার কামতাপুর স্বায়ত্তশাসিত পরিষদের জন্য ৩০ জন, মরান স্বায়ত্তশাসিত পরিষদ ও মাতাক স্বায়ত্তশাসিত পরিষদের জন্য ২৫ জন এবং বড়ো কাছাড়ি কল্যাণ স্বায়ত্তশাসিত পরিষদের জন্য ৪০ জন সদস্যকে মনোনীত করে।

## আরো দেখুন

* মরান স্বায়ত্তশাসিত পরিষদ
* রাভা হাসং স্বায়ত্তশাসিত পরিষদ
* কামতাপুর

## তথ্যসূত্র

বিষয়শ্রেণী:আসামের স্থানীয় সরকার
বিষয়শ্রেণী:ভারতের স্বায়ত্তশাসিত জেলা পরিষদ
মরান স্বায়ত্তশাসিত পরিষদ

**মরান স্বায়ত্তশাসিত কাউন্সিল** হচ্ছে ভারতের আসাম রাজ্যের জাতিগত মরান জনগণের বিকাশ ও সুরক্ষার জন্য গঠিত একটি স্বায়ত্তশাসিত প্রশাসনিক বিভাগ। ২০২০ সালে এটি গঠিত হয়। 

## সম্পর্কিত
মরান জনগোষ্ঠী মূলত আসামের তিনসুকিয়া জেলায় বসবাস করা আদিবাসী। ২০২০ সালের ২৪ মার্চে বিজেপির নেতৃত্বাধীন এনডিএ সরকার আসাম বিধানসভায় মরান স্বায়ত্তশাসিত কাউন্সিল বিল পেশ করে। বিরোধী দলগুলোর কোনও আপত্তি ছাড়াই বিলটি একই বছরের সেপ্টেম্বরে পাস হয়।

## প্রশাসন
মরান স্বায়ত্তশাসিত পরিষদে ২৫ জন সদস্য রয়েছে। এই সদস্যদের মধ্যে ২২ জন সরাসরি নির্বাচিত হন এবং ৩ জন সদস্য রাজ্যপাল কর্তৃক মনোনীত হন। 

২০২১ সালের জানুয়ারিতে আসাম রাজ্য সরকার জানিয়েছিল যে, মরান স্বায়ত্তশাসিত পরিষদ, মাতাক স্বায়ত্তশাসিত পরিষদ, কামতাপুর স্বায়ত্তশাসিত পরিষদ, এবং বড়ো কাছাড়ি কল্যাণ স্বায়ত্তশাসিত পরিষদের অন্তর্বর্তীকালীন কাউন্সিল গঠন করবে। ২০২১ সালের আসাম বিধানসভা নির্বাচনের আগে এই স্বায়ত্তশাসিত পরিষদগুলোর নির্বাচন সম্ভব না হওয়ায় সরকার মরান স্বায়ত্তশাসিত পরিষদ ও মাতাক স্বায়ত্তশাসিত পরিষদের জন্য ২৫ জন কামতাপুর স্বায়ত্তশাসিত পরিষদের জন্য ৩০ জন, এবং বড়ো কাছাড়ি কল্যাণ স্বায়ত্তশাসিত পরিষদের জন্য ৪০ জন সদস্যকে মনোনীত করে।

## আরো দেখুন

* কারবি আংলং জেলা
* রাভা হাসং স্বায়ত্তশাসিত কাউন্সিল
* কামতাপুর স্বায়ত্তশাসিত পরিষদ
* বড়ো-কাছাড়ি কল্যাণ স্বায়ত্তশাসিত পরিষদ

## তথ্যসূত্র

বিষয়শ্রেণী:আসামের স্থানীয় সরকার
বিষয়শ্রেণী:ভারতের স্বায়ত্তশাসিত জেলা পরিষদ
আন্দালুসিয়া একাডেমি

**আন্দালুসিয়া একাডেমি** ছিল ইংল্যান্ডের ব্রিস্টল শহরে অবস্থিত একটি স্বাধীন শিক্ষাপ্রতিষ্ঠান। একাডেমিটি দক্ষিণ পশ্চিম ইংল্যান্ডের ইসলামিক আদর্শে পরিচালিত একমাত্র পূর্ণকালীন স্বাধীন বিদ্যালয়।

২০০৫ সালের ২৫ সেপ্টেম্বর আন্দালুসিয়া একাডেমি চালু হয়। একাডেমিটি ব্রিস্টল ইসলামিক স্কুল ট্রাস্ট (বিআইএসটি) দ্বারা পরিচালিত হয়। ১৯৯৭ সালে এই ট্রাস্টটি প্রতিষ্ঠিত হয়। ইসলামিক আদর্শের পাশাপাশি জাতীয় পাঠ্যক্রম অনুসরণ করে শিক্ষার্থীদের পাঠদানের জন্য ইসলামিক স্কুল ট্রাস্টটি (বিআইএসটি) প্রতিষ্ঠিত হয়।

ড. আবদিনাসির মোহামেদ একাডেমিটির প্রধান শিক্ষক ছিলেন।

২০২২ সালে মান এবং আর্থিক অসুবিধায় পরে স্কুলটি বন্ধ হয়ে যায়।

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট
* বিআইএসটি 

বিষয়শ্রেণী:২০০৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ইংল্যান্ডের ইসলামি শিক্ষাপ্রতিষ্ঠান
বিষয়শ্রেণী:ইংল্যান্ডের ভবন ও স্থাপনা
বড়ো-কাছাড়ি কল্যাণ স্বায়ত্তশাসিত পরিষদ

**বড়ো-কাছারি ওয়েলফেয়ার স্বায়ত্তশাসিত পরিষদ** হচ্ছে বড়োল্যান্ড অঞ্চলের বাইরের গ্রামগুলোতে বসবাসকারী নৃতাত্ত্বিক বড়ো জনগোষ্ঠীর (বড়ো-কাছাড়ি নামে পরিচিত)  বিকাশ এবং সুরক্ষার জন্য গঠিত ভারতের আসাম রাজ্যের একটি স্বায়ত্তশাসিত প্রশাসনিক বিভাগ। ২০২০ সালে এটি গঠিত হয়। 

## সম্পর্কিত
বড়ো-কাছারি মানুষের কল্যাণে বড়োল্যান্ডের আঞ্চলিক অঞ্চলের বাইরে একটি বড়ো-কাছারি কল্যাণ স্বায়ত্তশাসিত পরিষদের দীর্ঘদিনের দাবি রয়েছে। এর জন্য বড়ো সংস্থাগুলো একাধিক প্রতিবাদও চালিয়েছিল।  বড়ো কাছারি কল্যাণ স্বায়ত্তশাসিত পরিষদ বিল, ২০২০ ডিসেম্বর মাসে সমতল উপজাতি ও পশ্চাৎপদ শ্রেণীর মন্ত্রী চন্দন ব্রহ্মার কল্যাণ দ্বারা আসাম বিধানসভায় গৃহীত হয়েছিল এবং সংক্ষিপ্ত আলোচনা শেষে বিলটি পাস হয়। 

## প্রশাসন
বড়ো কাছারি স্বায়ত্তশাসিত কল্যাণ পরিষদ ৪০ জন সদস্য নিয়ে গঠিত। এর মধ্যে ৩৬ জন সদস্য সরাসরি নির্বাচিত হন এবং ৪ জন সদস্য রাজ্যপাল কর্তৃক মনোনীত হন। ৩৬টি নির্বাচনী আসনের মধ্যে ২৫ টি তফসিলী উপজাতি সম্প্রদায়ের জন্য এবং ৬টি পরিষদ অঞ্চলে যে কোনও সম্প্রদায়ের মহিলাদের জন্য সংরক্ষিত থাকবে। মনোনীত ৪ জন সদস্য পরিষদ এলাকার অন্তর্গত জনগোষ্ঠীর মধ্যে থাকবেন। 

২০২১ সালের জানুয়ারিতে আসাম রাজ্য সরকার জানিয়েছিল যে, নবগঠিত বড়ো কাছাড়ি কল্যাণ স্বায়ত্তশাসিত পরিষদ, কামতাপুর স্বায়ত্তশাসিত পরিষদ, মরান স্বায়ত্তশাসিত পরিষদ এবং মাতাক স্বায়ত্তশাসিত পরিষদের অন্তর্বর্তীকালীন কাউন্সিল গঠন করবে। ২০২১ সালের আসাম বিধানসভা নির্বাচনের আগে এই স্বায়ত্তশাসিত পরিষদগুলোর নির্বাচন সম্ভব না হওয়ায় সরকার বড়ো কাছাড়ি কল্যাণ স্বায়ত্তশাসিত পরিষদের জন্য ৪০ জন, কামতাপুর স্বায়ত্তশাসিত পরিষদের জন্য ৩০ জন এবং মরান স্বায়ত্তশাসিত পরিষদ ও মাতাক স্বায়ত্তশাসিত পরিষদের জন্য ২৫ জন সদস্যকে মনোনীত করে।

## আরো দেখুন

* মাতাক স্বায়ত্তশাসিত পরিষদ
* রাভা হাসং স্বায়ত্তশাসিত পরিষদ
* কামতাপুর স্বায়ত্তশাসিত পরিষদ

## তথ্যসূত্র

 
বিষয়শ্রেণী:আসামের স্থানীয় সরকার
বিষয়শ্রেণী:ভারতের স্বায়ত্তশাসিত জেলা পরিষদ
রিড ফাউন্ডেশন

**পল্লী শিক্ষা ও উন্নয়ন (রিড) ফাউন্ডেশন** উত্তর পাকিস্তানে অবস্থিত একটি অলাভজনক শিক্ষামূলক সংস্থা।

সমগ্র পাকিস্তানের ৩৯০ টি বিদ্যালয় নিয়ে গঠিত একটি শিক্ষামূলক সংগঠন। পাকিস্তানের শিয়ালকোট, ঝিলাম, গুজরাত, খড়িয়ান, আজাদ কাশ্মীর (সমস্ত জেলাগুলো), মরি, গিলগিত-বালতিস্তান, খাইবার পাখতুনখোয়া এবং ইসলামাবাদ / রাওয়ালপিন্ডির উপকণ্ঠে ফাউন্ডেশনের অধিভুক্ত শিক্ষাপ্রতিষ্ঠান রয়েছে। ফাউন্ডেশনে ৫৯৪৮ জন শিক্ষক রয়েছেন। ফাউন্ডেশনটি ১১৩৪১ জন এতিম সহ ১১২,০০৬ শিশুদের শিক্ষা প্রদান করছে।

## ইতিহাস
১১৯৪ সালে পাকিস্তানে রিড ফাউন্ডেশনটি প্রতিষ্ঠিত হয়। শিক্ষার মাধ্যমে মানবিকতা জোরদার করতে ফাউন্ডেশনটি প্রতিষ্ঠিত হয়েছে। আজাদ জম্মু ও কাশ্মীরের বাঘ জেলায় রিয়ালা নামক একটি ছোট শহরে মাত্র একজন শিক্ষক ও ২৫ জন শিক্ষার্থীর একটি স্কুলের মাধ্যমে ফাউন্ডেশনটির যাত্রা শুরু হয়।

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট
* ইউটিউবে রিড ফাউন্ডেশন

বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ফাউন্ডেশন
বিষয়শ্রেণী:১৯৯৪-এ পাকিস্তানে প্রতিষ্ঠিত
২০২১ স্কটল্যান্ড ক্রিকেট দলের নেদারল্যান্ডস সফর

স্কটল্যান্ড ক্রিকেট দল দুইটি একদিনের আন্তর্জাতিক খেলার জন্য নেদারল্যান্ডস সফর করে, যা মে ২০২১-এ অনুষ্ঠিত হয়। 

## দলীয় সদস্য

## ওডিআই সিরিজ
### ১ম ওডিআই

### ২য় ওডিআই

## তথ্যসূত্র

## বহিঃসংযোগ

বিষয়শ্রেণী:২০২১-এ স্কটিশ ক্রিকেট
বিষয়শ্রেণী:২০২১-এ ওলন্দাজ ক্রিকেট
বিষয়শ্রেণী:২০২১-এ আন্তর্জাতিক ক্রিকেট প্রতিযোগিতা
বিষয়শ্রেণী:স্কটল্যান্ডে আন্তর্জাতিক ক্রিকেট সফর
খাওয়ারেজমি (দ্ব্যর্থতা নিরসন)

**খাওয়ারেজমি** (*খাওয়ারেজমী*) বা **খাওয়ারিজমি** (*খাওয়ারিজমী*) বা **খারেজমি** (*খারেজমী*) বা **খারিজমি** (*খারিজমী*) বা **খোয়ারেজমি** (*খোয়ারেজমী*) বা **খোয়ারিজমি** (*খোয়ারিজমী*) বলতে বোঝাতে পারে (-ঈয়সহ)-
* খাওয়ারেজম: মধ্য এশিয়ার একটি স্থান। 
* মুহাম্মাদ ইবনে মুসা আল-খারেজমি: বিশ্বখ্যাত ফার্সি গণিতবিদ। 
* খাওয়ারেজমীয় সাম্রাজ্য: ত্রয়োদশ শতকের একটি শক্তিশালী সাম্রাজ্য। 
* খোয়ারেজমীয় ভাষা (তুর্কীয়): মধ্য এশিয়াতে প্রচলিত একটি তুর্কীয় ভাষা।
* খোয়ারেজম সোভিয়েত সমাজতান্ত্রিক গণপ্রজাতন্ত্র: সোভিয়েত ইউনিয়নের অন্তর্ভুক্ত প্রথম বিশ্বযুদ্ধত্তোর একটি একদলীয় সমাজতান্ত্রিক প্রজাতন্ত্র।
মার্ভেল সিনেম্যাটিক ইউনিভার্স: পর্যায় এক

মার্ভেল সিনেম্যাটিক ইউনিভার্স (এমসিইউ)-এর **পর্যায় এক** হলো একটি মার্কিন সুপারহিরো চলচ্চিত্র সিরিজ, যা মার্ভেল কমিক্স দ্বারা প্রকাশিত চরিত্রসমূহের উপর ভিত্তি করে নির্মিত। এই পর্যায়টি ২০০৮ সালে আয়রন ম্যান চলচ্চিত্র মুক্তির মাধ্যমে শুরু হয় এবং ২০১২ সালে মুক্তি পাওয়া মার্ভেল’স দি অ্যাভেঞ্জার্স চলচ্চিত্রের মাধ্যমে শেষ হয়। এই পর্যায়ে মোট ৬টি চলচ্চিত্র অন্তর্ভুক্ত রয়েছে।
ফ্রেম|মার্ভেল সিনেম্যাটিক ইউনিভার্স পর্যায় ১,২ ও ৩

## চলচ্চিত্রসমূহ

## আরও দেখুন
* মার্ভেল সিনেম্যাটিক ইউনিভার্সের চলচ্চিত্রের তালিকা
* মার্ভেল সিনেম্যাটিক ইউনিভার্সের টেলিভিশন ধারাবাহিকের তালিকা
* মার্ভেল সিনেম্যাটিক ইউনিভার্স: পর্যায় দুই
* মার্ভেল সিনেম্যাটিক ইউনিভার্স: পর্যায় তিন
* মার্ভেল সিনেম্যাটিক ইউনিভার্স: পর্যায় চার
* মার্ভেল সিনেম্যাটিক ইউনিভার্স: পর্যায় পাঁচ
* মার্ভেল সিনেম্যাটিক ইউনিভার্স: পর্যায় ছয়

## তথ্যসূত্র

বিষয়শ্রেণী:মার্ভেল সিনেম্যাটিক ইউনিভার্সের পর্যায়
নারীবাদের ইতিহাস

**নারীবাদের ইতিহাস** রচিত হয়েছে বিভিন্ন মতাদর্শ ও আন্দোলনের আখ্যান নিয়ে যার লক্ষ্য ছিল নারীদের অধিকার গুলো নিয়ে কাজ করা। যদিও বিশ্বজুড়ে সময়, সংস্কৃতি এবং দেশের উপর নির্ভরতার দরুণ নারীবাদীদের লক্ষ্য, নারীবাদের কারণ এবং উদ্দেশ্যের মধ্যে পার্থক্য রয়েছে, তবে বেশিরভাগ পশ্চিমা নারীবাদী ইতিহাসবিদরা দাবি করেন যে সমস্ত আন্দোলন যা মহিলাদের অধিকার অর্জনের জন্য কাজ করে তা নারীবাদী আন্দোলন হিসেবে বিবেচনা করা উচিত, এমনকি যদি তারা এই "নারীবাদী" পদবাচ্যটি নিজেদের জন্য প্রয়োগ না করেও থাকে।  অন্য কিছু ইতিহাসবিদ "নারীবাদী" শব্দটিকে আধুনিক নারীবাদী আন্দোলন এবং এর বংশধরদের মধ্যে সীমাবদ্ধ করেন এবং পূর্ববর্তী আন্দোলনগুলি বর্ণনা করার জন্য " "প্রোটোফেমিনিস্ট" পদবাচ্যটি ব্যবহার করেন।

আধুনিক পাশ্চাত্য নারীবাদী ইতিহাস প্রচলিতভাবে তিনটি "তরঙ্গ" বা সময়কালে বিভক্ত, প্রতিটি তরঙ্গের লক্ষ্য তার পূর্ব তরঙ্গের অগ্রগতির ভিত্তিতে কিছুটা ভিন্ন।

* নারীবাদের প্রথম তরঙ্গঃ উনবিংশ  ও বিংশ শতাব্দীর প্রথম দিকের নারীবাদ; নারীদেরকে  আইনি অসমতা দিয়ে যেভাবে দমিয়ে রেখেছিলঃ তা পরিবর্তন করার দিকে মনোনিবেশ করে, বিশেষত নারীবাদের প্রথম তরঙ্গ মহিলারা যেন ভোট দেওয়ার অধিকার লাভ করে; সে বিষয়গুলো নিয়েই কাজ করে।
* দ্বিতীয় তরঙ্গ নারীবাদ (১৯৬০-১৯৮০ এর দশকে) নারীবাদের দ্বিতীয় তরঙ্গ আইনি অসমতা থেকে নারীর সাংস্কৃতিক অসাম্য, লিঙ্গ ভূমিকার মত (নারী পুরুষের আচরণ, দৃষ্টিভঙ্গী এবং কাজ সম্পর্কে সমাজের প্রত্যাশা)  বিষয়ে বিস্তৃত হয়।
* নারীবাদের তৃতীয় তরঙ্গ (১৯৯০–২০০০) নারীবাদী কর্মকাণ্ডের বিস্তৃত ও বৈচিত্র্যময় অংশ; যাকে বিবেচনা করা হয় দ্বিতীয় তরঙ্গ উদ্দেশ্য ব্যর্থ হওয়ায় তার প্রতিক্রিয়া এবং চলমানতা হিসেবে তৃতীয় তরঙ্গের সৃষ্টি হয়েছে।

## তথ্যসূত্র

বিষয়শ্রেণী:নারীবাদ
বিষয়শ্রেণী:রাজনৈতিক চিন্তার ইতিহাস
বিষয়শ্রেণী:নারীবাদ ও ইতিহাস
বিষয়শ্রেণী:সামাজিক আন্দোলনের ইতিহাস
বিষয়শ্রেণী:নারীর ভোটাধিকার